Net 1,2 uit elke miljoen SA'ners skenk organe | Maroela Media
Net 1,2 uit elke miljoen Suid-Afrikaners is orgaanskenkers en die Gautengse departement van gesondheid het 'n beroep op mense gedoen om as skenkers te registreer.
Nierbewusmakingsweek word vandeesweek gehou. Dr. Nomathemba Mokgethi, LUR vir gesondheid in Gauteng, sê net by die Charlotte Maxeke Akademiese Hospitaal wag 182 pasiënte op 'n orgaanskenking.
Die meeste pasiënte benodig niere en die lys bestaan uit 168 volwassenes en 14 kinders. Sodra 'n geskikte skenkernier beskikbaar word, gaan daar met die oorplanting voortgegaan word.
Pasiënte wag gemiddeld tussen een en twee jaar, soms selfs langer, afhangend van die orgaan wat benodig word, op 'n skenkerorgaan. Sommige pasiënte kan tot vyf jaar wag omdat hulle geen familielid het wat 'n orgaan kan skenk nie en moet wag vir 'n kadawerorgaan om beskikbaar te word.
Mokgethi sê daar is 'n tekort aan skenkerorgane omdat bitter min mense dit skenk.
Die Covid-19-pandemie het die situasie verder vererger omdat talle verkose operasies gestaak is sodat hulpbronne aan die pandemie toegewys kon word.
"Een mens kan tot agt lewens met 'n enkele orgaanskenking red en tot 50 mense kan danksy 'n weefselskenking gered word."
Organe wat die meeste benodig word, is die hart, longe, lewer, niere en pankreas. Weefselskenkings sluit in korneas, vel en lang bene.
"Ons moet as 'n samelewing oor orgaanskenking praat. Ons kan talle lewens red en mense van dialise afhaal as meer mense organe skenk. Ons kan die geskenk van lewe gee, nie net aan die ontvangers van die orgaan of weefsel nie, maar aan 'n hele familie," sê Mokgethi.
"Ons kan broodwinners red, enkelouerhuishoudings verminder."
Om as orgaanskenker te registreer, kliek hier.
Vroue moet hulself bewapen – drukgroep
Ek sal net skenk vir my eie kinders, dis dit.
Dis nou 'n manier vir Jacob Zuma om sy hof skuld te betaal deur 'n skenker te word. Maar as van sy dele in iemand gebruik word, sal daai persoon ook 'n skelm en dief word?
So ek mag nie skenk nie. Hulle soek lang bene ek is kort. Nie eers 5vt lank nie.
Dis bykans onmoontlik om 'n orgaan skenker te word.
Ek het op my Medic Alert aangeteken dat ek 'n orgaan skenker sal wees, maar om op die lys te kom is nie so maklik nie.
Laas toe ek probeer het, moes ek as skenker R1000 betaal net vir die toetse.
Ek het onlangs bewus geword van 'n Duitse organisasie wat wel die toetse gratis doen en by hulle webwerf aangesluit.
Maak die proses makliker, dan kan dit dalk meer toeganklik wees vir almal.
Die wat wil skenk, moet dit maar doen maar ek sal nooit vir n orgaan oorplanting gaan nie. Jy rek dalk jou lewe met n paar jaar maar vir wat? Pelle van ons se kind het n oorplanting gehad en as ek moet sien hoe hy leef, dan sal ek beslis dit nie toewens vir my ergste vyand nie. Ek kan nie verstaan wat die behebtheid is met leef ten koste van als nie. Wat is so erg aan sterf agv siekte. Al wat die uitstel van die dood doen, is dit maak die dokters, hospitale en medisyne-vervaardigers net nog… Lees meer »